
Pius РР. IX. 


AD PERPETUAM REI MEMORIAM. 


Cum, sicut accepimus, in Oratorio Semi- 

narii Culmen. Dioec. pia Presbyterorum So- 

cietas erecta existat, cujus Sodales id proposi- 
«5 tum habent, ut statis diebus Spiritualia Exer- 
citia obire soleant ad sacerdotalis virtutis 
augmentum; Nos, ut Societas hujusmodi 
majora in dies suscipiat incrementa, de 
Omnipotentis Dei misericordia ac BB. Petri 
et Pauli Apostolor. ejus auctoritate confisi, 
omnibus et singulis Presbyteris, qui dictam 
Societatem inposterum ingredientur, die pri- 
mo eorum ingressus, si vere poenitentes et 
confessi Sanctissimum Eucharistiae Sacra- 
mentum sumpserint, Plenariam, ac tam de- 
scriptis, quam describendis in dicta Societate 
Sodalibus Presbyteris in cujuslibet eorum 
mortis articulo, si vere quoque poenitentes 

et confessi, ac S. Com. refecti, vel quatenus 
id facere nequiverint, saltem contriti Nomen 
Jesu ore, si potuerint, sin minus corde de- 
vote invocaverint, etiam Plenariam, nec non 
iisdem nunc et pro tempore existentibus 
dictae Societatis Sodalibus Presbyteris etiam 
vere poenitentibus et confessis, ac S. Com- 
munione refectis, qui Ecclesiam Cathedra- 
lem Culmen., vel respectivam Parochialem, 
aut etiam praefatum Oratorium festivitate 
Conceptionis Btae Mariae Virginis Imm., et 
diebus festis S. Marci Ev. et Ignatii de Loyola 4 
a primis vesperis usque ad occasum solis 
dierum hujusmodi singulis annis devote vi- 

| sitaverint, ibique pro Christianorum Princi- 

| pum concordia, һаегеѕит, exstirpatione ас 

| S. Matris Ecclesiae exaltatione pias ad Deum 

| preces effuderint, quo die praefatorum id 

| egerint, Plenariam similiter omnium pecca- 4 
torum suorum Indulgentiam et remissionem 
misericorditer in Domino concedimus. Tan- 
dem Presbyteris supra memoratis, qui corde 
saltem contriti quodcunque opus bonum 
exercuerint, sexaginta dies de injunctis eis 

seu alias quomodolibet debitis poenitentiis 

in forma Ecclesiae consueta relaxamus. 
Quas omnes et singulas Indulgentias, pec- 
catorum  remissiones, ac poenitentiarum 
relaxationes etiam Animabus Christi fide- 
lium, quae Deo in charitate conjunctae ab 
hac luce migraverint, per modum suffragii 
x applicari posse impertimus. In contrarium 
facien. non obstantibus quibuscunque. Prae- 
sentibus perpetuis futuris temporibus va- 
lituris. Datum Romae apud S. Petrum sub 
annulo Piscatoris die XXV. Januarii 
MDCCCLIX. Pontificatus Nostri Anno De- 
| cimotertio. | 


Pro Dno Card. Macchi. 
Jo. B. Brancaleoni Castellani Substitutus. 


Superius Breve Sanctissimi Patris Nostri 
^ Papae Pii IX. de die 25'* Januarii 1859 vi- 
dimus, admisimus et publicari fecimus. 


Pelplini, die 21"? Maji 1859. 


(L. S.) + JOANNES NEPOMUCENUS, 
Eppus. Culm. 


Statuta Sodalitatis Ignatianae. 


S1. 

| Λα servandam gratiam sacerdotalem εί 
| ad augendam promovendamque vitam reli- 
| giosam inter sacerdotes Dioecesis Culmensis, 
| erigitur „Sodalitas Ignatiana" sub pa- 
| tronatu B. Mariae V. Immaculatae Concep- p^ 
| tionis et S. Ignatii apud Capellam dome- 

sticam Seminarii Clericorum  Pelplinensis. 


S 2. 

Quum B. V. Maria, hujus Sodalitatis 
| Patrona, illam defendere ac fovere existi- 
imanda sit, quippe misericordiae mater, quae 
se diligentes diligat et ad eam pie et reli- 
giose confugientes tueatur ас protegat; 
propterea par est imprimis, ut ejusdem So- 
dales non modo illam praecipua venera- 
tione atque honore prosequantur, verum 
etiam vitae morumque integritate virtutum 

ipsius praestantissimarum exempla imitari 
conentur. 
S 3. 

Aequo modo Sodales ad eximium quen- 
dam S. Ignatii amorem et cultum sese im- 
pellere studeant, quippe qui exercitiis suis 
spiritualibus praeprimis fini a Sodalitate 
proposito consuluerit et potens in coelo 
iautor ac protector noster habendus sit. 

S 4. 

Tenentur Sodales, quoniam ipsi majo- 
rem quandam perfectionem profiteri debent, 
majus quoque studium actionum piarum 
adhibere. Propterea quivis Sodalis secundo 
quovis anno, si fieri potest, aut ad minimum 
semel intra tres annos exercitiis spiritualibus, 
quae cum consensu et auctoritate Rndmi. 
Loci Ordinarii Directorium (S 12.) singulis 
annis haberi curabit, interesse aliosque ad 
ea frequentanda inflammare debet. Suade- 
tur vero, ut alia quoque ad assequendum 
finem apta media exerceat, cujusmodi sunt: 
saepius peccata confiteri, mentali orationi 
et meditationi quotidie nonnihil temporis 
tribuere, quotidie coram omniscio Deo am- 

bulare, bonamque intentionem saepius per 
diem in animo excitare, studio theologico, 
praesertim morali instanter vacare. Missio- 
nes quoque pro populo instituere curet alia- 
que pia obire munera, in quibus vel pro sua 
quisque conditione ас pietate separatim, 
vel cuncta simul Sodalitas poterit exerceri, 
quemadmodum Directorium suaserit. 


S 5. 

Omnes Sodales fraternam concordiam 
| inter se tueantur, atque ita se gerere eni- 
| tantur, ut eos dignos quilibet arbitretur, qui 4 
| sint in B. Mariae V. et S. Ignatii tutela. 
| Quapropter quascunque occasiones et omnia 
| vitare debent, quae bonum Sodalitatis no- 
| men et existimationem labefactant. Qui perti- 
| пасііег Sodalitatis finem neglexerit, seu — 
quod Deus avertat — notorie scandaliza- 
| verit, praemissa iterata, si opus est, admoni- 
| tione fraterna, removeri debet a Directorio. 


S 6. : 
| Sodalem aegrotantem vicinior Sodalis 
ў visitabit, sanctis Ecclesiae Sacramentis mu- 
niendum curabit, et nisi jam antea facultates 

suas distribuerit, suadebit, ut pro temporis 
opportunitate testamentum erigat in eoque 
de suis opibus in commodum Ecclesiae, 
pauperum operumque charitatis disponat. 


S 7. 

Funus Sodalis vita functi viciniores ex 
iraterna charitate ad sepulturam prosequen- 
tur: omnes vero, audito vel communicato 
mortis nuntio, quo primum die commodum 
fuerit, pro ejus anima unum ss. Missae 
sacrificium offerent. — Sodales parochi 

^. et alii ecclesiarum rectores, defunctorum 
Sodalium animas populo pro solito suffra- 
gio publico per integrum annum commen- 
dabunt. 

Quivis Sodalis quotidie peragere tene- 
tur preces, quae inferius habentur. Prae- 
terea suadetur, ut quovis Sabbato dicat ora- 
tionem ad renovandam gratiam ordinationis 
cum Litaniis Lauretanis. (v. pag. 15— 23.) 


§ 9. 
Quivis Sodalis in modum eleemosynae 
solvet quotannis summam pecuniae, quae 


uy. 

ipsi videbitur, attamen non infra tres mar- 

cas, quae partim pro necessariis impensis 

faciendis destinata est, partim secundum 

arbitrium Directorii ecclesiasticis necessita- 

tibus distribui potest. — In Conventu gene- 

rali (S 14.) a Directorio ratio reddenda est. 
S 10. 

Quoniam hujus Sodalitatis finis est vir- 
tus pietasque sacerdotis, ideo quicunque ex 
sacerdotibus Dioecesis Culmensis dare no- 
mina Sodalitati voluerint, vel antequam re- 
cipiantur exercitiis spiritualibus vacent, vel 
saltem primis exercitiis, quae post admissio- 
nem tradentur, intersint. Recipiuntur autem 
a Rectore, qui novi Sodalis nomen catalogo 
seu albo Sodalitatis inserit. 


S11. 

Reverendissimus Loci Ordinarius almus 
hujus Sodalitatis Protector eligitur, quem 
Directorium quotannis de rebus ad Sodali- 
tatem pertinentibus certiorem facit, et qui 
Directorium confirmabit. 

S 12; 


Sodalitatem administrat Directorium, 

cui omnes in rebus ad Sodalitatem pertinen- 
tibus obtemperabunt. Constat autem ех 
Rectore, qui semper ex Clero residentiae 
episcopalis eligendus est, et duobus Assi- 
stentibus, quorum alter ab epistolis erit, alter 
a colligendis et administrandis eleemosynis. 
Tertio quoque anno Directorium a Conventu 
generali aut denuo confirmatur, aut no- 
vum eligitur. 


S 13. 


Rector Sodalitatis Directorii socios sal- 
tem semel in anno convocare et cum iis de 
rebus sodalitiis communi consilio agere 
tenetur. 


S 14. 

Quotannis occasione exercitiorum spi- 
ritualium Conventus generalis habe- 
tur, cui omnes Sodales interesse tenentur. 
Mutationes Statutorum Sodalitatis nisi cum 
consensu Conventus generalis fieri non 
possunt. 


S 15. 


Quo facilius haec Statuta serventur, 


— 

quivis Sodalis ea subinde legat, de iisque 
meditetur. *) 
Pelplini, die 29. Aprilis a. 1907. 


Directorium Sodalitatis Igna- 
tianae 


Neubauer. Ograbiszewski. Michalski. 

*) Statuta Sodalitatis Ignatianae a Directorio: 
a Marwitz, Pomieczynski, Hasse, d. 11. Martii a 1856. 
a quibusdam Sacerdotibus electo, primo conscripta, 


d. 19. Maji ejusdem anni a Кто. Episcopo Culmen. 


Anastasio Sedlag approbata sunt. Deinde revisa a. 
1858. et approbata d. 11. Decembris ejusdem anni 
a Rmo. Episcopo Culmen. Joanne Nepomuceno a 
Marwitz, administrante Sodalitatem Directorio: Po- 
mieczynski, Hasse, Gramse. Anno 1868 correcta 
tempore Directorii: Jeschke, Pomieczyfiski, Gramse, 
denique recensita sunt a. 1884., ministrante Directo- 
rio: Neubauer, Ograbiszewski, Rosentreter. Novissi- 
me a. 1906. in Convent. general. mutata et a Rmo. 
Loci Ordinario D. Augustino Rosentreter approbata, 
a subscripto Directorio Sodalibus observanda pro- 
ponuntur. 

Regulae 


vitae spiritualis et sacerdotalis conser- 


vandae et in dies perficiendae, 
Sodalibus commendatae. 

-6:9— 

Ordinem diurnum et vivendi normam 

ecclesiasticam tibi statue, quam saepe 

relegas et constanter serves. Qui re- 

gulae vivit, Deo vivit. 

Recollectionem quandam spiritualem sin- 

gulis mensibus institue, et quotannis, si 

fieri potest, secessum sacrum pete. 


. Orationi diligenter.stude, et officium di- 


vinum quotidie quam religiosissime per- 
solve. Orationis fructus Deo offeras ad 
impetrandas speciales intentiones tibi 
animisque tibi commissis, praesertim 
induratis peccatoribus. 


. Lectioni spirituali necnon piae medita- 


tioni singulis diebus saltem per aliquot 
minuta vaca. 
Examen conscientiae vespertinum nulla 
die intermitte. 

6. Missae sacrificium cum debita praepara- 
tione et gratiarum actione celebra, et SS. 
Sacramentum saepissime visita et adora. 

7. Confessionem sacramentalem ad mini- 
mum singulis mensibus facito. 

8. Ad literas theologicas diligenter incum- 
be, et continue rebus honestis et utili- 
bus occupatus esto. 

9. Temperantiae, sobrietatis et castitatis 
studiosus esto, devita et fuge comessa- 
tiones et oblectationes profanas, sicuti 
consortia mundana et periculosa. 

10. Esto fidelis in Dei amore et misericordia 
eleemosynarius in pauperes et in ne- 
cessitates ecclesjasticas, et noli thesau- 
rizare tibi avaritia et peccato thesaurum · 
divitiarum terrenarum, sed aeternum 
thesaurum comparatum virtutibus sacer- 
dotalibus animisque tua opera diabolo 
ereptis. 

11. B. V. Mariam filiali devotione cole,. et 
S. Ignatii aliorumque sanctorum sacer- 
dotum, quorum vitam legas, vestigiis 
insiste. 

12. Exempla prava ne imitare, sed in omni- 

bus sis Ecclesiae nostrae Romano- 
catholicae conscientiosus et obediens 
filius et sacerdos. 


Hoc fac, et vives. 


SS Ey > 


Preces 


a quovis Sodali quotidie recitandae. 


Ad Immaculatam Conceptionem B. M. V. 


Ant. Virgo singularis, inter omnes mitis, 
nos culpis solutos mites fac et castos. 
V. Іп Conceptione tua Virgo immaculata 
fuisti. 
R. Ora pro nobis Patrem, cujus Filium pe- 
peristi. 
Oremus. 

Deus, qui per Immaculatam Virginis 
Conceptionem dignum Filio tuo habitaculum 
praeparasti, quaesumus, ut, qui ex morte 
ejusdem Filii tui praevisa eam ab omni labe 
praeservasti, nos quoque mundos ejus in- 

tercessione ad te pervenire concedas. Per 
eundem Christum Dominum nostrum. Amen. 


Oratio. 

Memorare, 0 piissima Virgo Maria, non 
esse auditum a saeculo, quemquam ad tua 
currentem praesidia, tua implorantem auxi- 
lia, aut іца petentem suffragia, a te esse 
derelictum. Ego tali animatus fiducia, ad te, 
Virgo virginum, Maria, Mater Jesu Christi, 
confugio, ad te venio, ad te curro, coram 
te gemens peccator et tremens assisto. 
Noli, o Domina mundi, noli, aeterni Verbi 
Mater, verba mea despicere, sed audi pro- 
pitia et exaudi me miserum, ad te in hac 
lacrimarum valle clamantem. Adsis mihi, 
Obsecro te, per sanctam Virginitatem et Im- 
maculatam Conceptionem tuam, ut emundes 
cor meum et carnem meam, ut in statu 
gratiae perseverem, in eoque omnia officia 
sacri muneris mei peragam bonisque exem- 
plis proximum aedificem. О clemens, 0 pia, 
о dulcis Virgo Maria! 

Ad S. Ignatium. 


Ant. Idcirco posui te, ut ostenderem te for- 
titudinem meam, et narretur nomen 
meum in omni terra. 

V. Ora pro nobis sancte Pater Ignati, 

R. Ut digni efficiamur promissionibus Christi. 


Oremus. 

Deus, qui ad majorem tui Nominis glo- 
riam propagandam, novo per beatum Igna- 
tium subsidio militantem Ecclesiam robo- 
rasti, concede, ut ejus auxilio et imitatione 
certantes in terris, coronari cum ipso me- 
reamur in coelis. Per Christum Dominum 
nostrum. Amen. 


Preces 
quovis Sabbato addendae. 


Oratio 
ad renovandam gratiam ordinationis. 


Omnipotens Deus, qui non meis meri- 
tis, sed unica gratia tua posuisti in me ver- 

bum reconciliationis, et pro Christo lega- 
tione et sacerdotio ejus fungi tribuisti, re- 
suscita in me gratiam, quam dedisti mihi 
cum impositione manuum presbyteri. Fac 
me dignum tuis altaribus ministrum, fide- 
lem et prudentem dispensatorem mysterio- 
rum tuorum, tamque sanctum, irreprehen- 
sibilem et placentem tibi mediatorem inter 
te et populum, ut semper placem te et 
exaudias me. Combure me zelo gloriae 
tuae, et meae omniumque hominum salu- 
tis, eorum imprimis, quos commisisti mihi. 
Attendam lectioni, exhortationi et doctrinae; 
mundum oderim et fugiam, diligam vero 
solitudinem; duc animam meam in eam, ibi 
loquere ad cor meum et doce me, quid 
primus faciam et alios doceam. Utque mihi 
et illis necessarium gratiae tuae auxilium 
Obtineam, fac me virum orationis continuae. 
Sacrificia mea consumantur et placeant tibi, 
Domine, quotidie; jugi mortificatione carnis 
et spiritus immoler ipse supra sacrificium, 
gestemque in pectore meo judicium omnium 
in conspectu tuo semper, ut mihi et illis, 
quidquid scis opus esse concedas, per sum- 
mum Pontificem nostrum Jesum Christum, 

Filium tuum, qui tecum vivit et regnat in 
saecula saeculorum. Amen. 


——— — 


Litaniae Lauretanae. 


Kyrie eleison. 

Christe eleison. 

Kyrie eleison. 

Christe audi nos. 

Christe exaudi nos. 

Pater de coelis, Deus, miserere nobis. 
‘Fili, Redemptor mundi, Deus, miserere nobis.. 
Spiritus sancte, Deus, miserere nobis. 
Sancta Trinitas, unus Deus, miserere nobis. 
Sancta Maria, 

Sancta Dei Genitrix, 
Sancta Virgo virginum, 
Mater Christi, 

Mater divinae gratiae, 
Mater purissima, 

Mater castissima, 
Mater inviolata, 

Mater intemerata, 

Mater amabilis, 
Mater admirabilis, 
Mater boni consilii, 
Mater Creatoris, 

Mater Salvatoris, 
Virgo prudentissima, 
Virgo veneranda, 
Virgo praedicanda, 
Virgo potens, 

Virgo clemens, 

Virgo fidelis, 
Speculum justitiae, 
Sedes sapientiae, 
Causa nostrae laetitiae, 
Vas spirituale, 

Vas honorabile, 

Vas insigne devotionis, 
Rosa mystica, 
Turris Davidica, 
Turris eburnea, 
Domus aurea, 
Foederis arca, 
Janua coeli, 
Stella matutina, 
Salus infirmorum, 


а. 

Refugium peccatorum, 
Consolatrix afflictorum, 
Auxilium Christianorum, 
Regina Angelorum, 
Regina Patriarcharum, 
Regina Prophetarum, 
Regina Apostolorum, 


{ 
Regina Martyrum, x 

Regina Confessorum; 

Regina Virginum, 

Regina Sanctorum omnium, 

Regina sine labe originali concepta, 

Regina sacratissimi Rosarii, , ; 

Agnus Dei, qui tollis рессаіа mundi, parce 
nobis Domine. 

Agnus Dei, qui tollis peccata mundi, exaudi 
nos Domine. 

Agnus Dei, qui tollis peccata mundi, mise- 
rere nobis. 

Christe audi nos. 

Christe exaudi nos. 

Kyrie eleison, Christe eleison, Kyrie eleison. 


519400 


Ауе Магіа. 


Sub tuum praesidium confugimus, sanc- 
ta Dei Genitrix; nostras deprecationes ne 

despicias in necessitatibus nostris, sed a 
periculis cunctis libera nos semper, Virgo 
gloriosa et benedicta. Domina nostra, Me- 
diatrix nostra, Advocata nostra: tuo Filio 
nos reconcilia, tuo Filio nos commenda, 
tuo Filio nos repraesenta. 


V. Ora pro nobis, sancta Dei Genitrix, 
R. Ut digni efficiamur promissionibus 
Christi. 


Oremus. 


Gratiam tuam, quaesumus Domine, men- 
tibus nostris infunde, ut, qui Angelo nuntian- 
te Christi Filii tui incarnationem cognovimus, 
per passionem ejus et crucem ad resurrec- 
tionis gloriam perducamur. Per eundem 
Christum Dominum nostrum. Amen. 


V. Ora pro nobis beatissime Joseph, 
В. Ut digni efficiamur promissionibus 
Christi. 


Oremus. 


Sanctissimae -Genitricis tuae Sponsi, 
quaesumus Domine, meritis adjuvemur, ut, 


ацэн, 

quod possibilitas nostra non obtinet, ejus 
nobis intercessione donetur. Qui vivis et 
regnas in saecula saeculorum. Amen. 


on aie o 


Haec statuta Sodalitatis Ignatianae re- 
visa cum annexis approbavimus. 


Pelplini, festo s. Ignatii die 31. Julii 
1907. 


+ AUGUSTINUS. 

